மேகப் பூக்களின் விளம்பரப் பலகை - வானவில் - ஏனைய கவிதைகள்

ஏழு வண்ணத்தில் எண்ணிக் கோர்த்து 
 ஏழைகள் பார்வை உடுத்தும் - பட்டாடை; 
 வானவில்! 
 வளைந்த புருவத்தில் பூமிக் காதலிக்கு 
 வானம் காட்டும் வர்ண ஜாலம் 
 வானவில்! 
 கல்வியறிவை கடன் வாங்காது 
 இயற்கை நெய்த கணினி வித்தை; 
 வானவில்! 
 ஏற்றத் தாழ்வுகளின் ஏணி மிதித்து 
 உலகின் பார்வைக்காய் பூட்டிவைத்த 
 வான தேவதையின் வண்ண மாலை; 
 வானவில்! 
 காற்றில் மழையில் 
 கரைந்திடாத கலைந்திடாத 
 மேகப் பூக்களின் விளம்பரப் பலகை; 
 வானவில்! 
 இயற்கையின் இயக்கத்திற்கு முகவரி கொடுத்த - 
 கடவுளின் பெயரெழுதிடாத மவுனத்தின் 
 வானம் தீட்டிய வண்ண மொழியாக்கம் 
 வானவில்! 
 பூமிக்கு வரும் மழை விருந்தாளிக்கு 
 தன் மேக கழுத்தில் - 
 வானம் கட்டிய ஆபரணம் 
 வானவில்! 
 திக்கிரண்டுமாய் நீண்டு வளைந்த 
 தென்றல் பெண்ணின் ஆடை அலங்காரம் 
 வானவில்! 
 வானவில்லுக்காய் 
 வார மாத தவம் போல் காத்திருந்து - 
 வெளிவராத மங்கை; 
 வானவில்! 
 என்றேனும் எட்டி வானம் பார்க்கையில் 
 அதிசயம் பூத்து போன - பூஞ்சரமாய் 
 சுட்டிக் காட்டும் விரல்நுனியில் - உதடு சுழித்து 
 முத்தமிட்ட வண்ணப் பெண்ணவள் வானவில்! வானவில்! 
 ஏழு வண்ணத்தில் எண்ணிக் கோர்த்து 
 ஏழைகள் பார்வை உடுத்தும் - பட்டாடை; 
 வானவில்! 
 வளைந்த புருவத்தில் பூமிக் காதலிக்கு 
 வானம் காட்டும் வர்ண ஜாலம் 
 வானவில்! 
 கல்வியறிவை கடன் வாங்காது 
 இயற்கை நெய்த கணினி வித்தை; 
 வானவில்! 
 ஏற்றத் தாழ்வுகளின் ஏணி மிதித்து 
 உலகின் பார்வைக்காய் பூட்டிவைத்த 
 வான தேவதையின் வண்ண மாலை; 
 வானவில்! 
 காற்றில் மழையில் 
 கரைந்திடாத கலைந்திடாத 
 மேகப் பூக்களின் விளம்பரப் பலகை; 
 வானவில்! 
 இயற்கையின் இயக்கத்திற்கு முகவரி கொடுத்த - 
 கடவுளின் பெயரெழுதிடாத மவுனத்தின் 
 வானம் தீட்டிய வண்ண மொழியாக்கம் 
 வானவில்! 
 பூமிக்கு வரும் மழை விருந்தாளிக்கு 
 தன் மேக கழுத்தில் - 
 வானம் கட்டிய ஆபரணம் 
 வானவில்! 
 திக்கிரண்டுமாய் நீண்டு வளைந்த 
 தென்றல் பெண்ணின் ஆடை அலங்காரம் 
 வானவில்! 
 வானவில்லுக்காய் 
 வார மாத தவம் போல் காத்திருந்து - 
 வெளிவராத மங்கை; 
 வானவில்! 
 என்றேனும் எட்டி வானம் பார்க்கையில் 
 அதிசயம் பூத்து போன - பூஞ்சரமாய் 
 சுட்டிக் காட்டும் விரல்நுனியில் - உதடு சுழித்து 
 முத்தமிட்ட வண்ணப் பெண்ணவள் வானவில்! வானவில்!